मुंबई (प्रेट्र)। ऐसे समय जब रेलवे खुद ही अपने इंफ्रास्ट्रक्चर के लिए फंड की कमी से जूझ रहा है, उसे अस्पताल चलाने की क्या जरूरत है। जाने-माने बैंकर दीपक पारेख ने इसे लेकर सवाल खड़े किए हैं। उन्होंने कहा कि जब रेलवे को बुनियादी ढांचे के विकास से जुड़ी योजना के लिए साढ़े आठ लाख करोड़ रुपये चाहिए, तो उसे अपने संसाधन इधर-उधर खर्च नहीं करने चाहिए। फिलहाल रेलवे 125 अस्पताल, 600 पॉली क्लीनिक और 100 स्कूल चला रहा है।